[{"text_idx": "#000002", "text": "Mentrau Iaith yn Dathlu Gw\u0302yl Ddewi"}, {"text_idx": "#000004", "text": "Mawrth 1af yw diwrnod dathlu nawddsant Cymru, Dewi Sant a bydd y Mentrau Iaith reit yng nghanol y dathliadau ar hyd a lled Cymru y diwrnod hwnnw \u2013 ac hefyd ar y diwrnodau yn dilyn."}, {"text_idx": "#000005", "text": "A fydd pare\u0302d drwy ganol dy dref lleol di? Bydd llawer o Fentrau Iaith yn rhan o drefniadau pare\u0302d\u2019s yn nifer o drefi Cymru gan gynnwys Aberystwyth a Llambed yng Ngheredigion ac ail sefydlu pare\u0302d Tregaron, mae modd i ti ymuno mewn pare\u0302d yn Ystradgynlais, Llanelli, Caerfyrddin, Hwlffordd draw at Ddinbych a Wrecsam a Bangor, bydd y Mentrau lleol yn hapus i dy groesawu!"}, {"text_idx": "#000006", "text": "Bydd Cymru yn atseinio mewn cerddoriaeth fyw a llawen gyda thwmpath yn Aberhonddu, cerddoriaeth werin yng Nghaerdydd, canu cymdeithasol yn Abertawe a gig yn Nhrefin, Sir Benfro."}, {"text_idx": "#000007", "text": "Mae nifer o strydoedd fawr ein trefi yn cymryd rhan mewn cystadleuaeth i addurno eu ffenestri ar gyfer dathlu Dewi Sant \u2013 mae\u2019n bleser cerdded drwy Bontardawe, Llandysul, Aberteifi, Rhydaman, Dinbych a Wrecsam \u2013 i ond enwi rhai \u2013 a gweld yr addurno diwyd."}, {"text_idx": "#000009", "text": "\u201cMae\u2019r Mentrau Iaith ar hyd a lled y wlad yn edrych ymlaen at gael dathlu gyda\u2019u cymunedau. Bydd \u2018na liw a llun yn llythrennol, ym mhob man \u2013 a digon o sw\u0302n hefyd. Dwi\u2019n bersonol yn edrych ymlaen at gerdded mewn pare\u0302d yn chwifio baneri a chael noson gymdeithasol gyda\u2019r hwyr yn fy ardal leol i \u2013 byddwn yn annog pawb i gysylltu gyda\u2019u Menter Iaith leol i gael gweld beth sydd ymlaen dros y dyddiau nesaf!\u201d"}, {"text_idx": "#000010", "text": "Cysyllta gyda\u2019r Fenter Iaith sydd yn lleol i ti er mwyn gweld beth sydd ymlaen yn dy ardal di \u2013 er mwyn darganfod ble mae dy Fenter Iaith dilyn y ddolen hwn: "}, {"text_idx": "#000014", "text": "Creuwyd gan Gwe Cambrian Web Cyf"}, {"text_idx": "#000016", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000017", "text": "Created by Gwe Cambrian Web Cyf"}]